smcproject/ml-wiki-sentences huggingface dataset:
2009 ൽ മദർബോർഡ് നിർമ്മാതാവായ എ‌സ്‌റോക്ക് ഒരു പുതിയ സോക്കറ്റ് 939 മദർബോർഡ് പുറത്തിറക്കി.
എഎംഡി 785 ജി ഐജിപി ചിപ്‌സെറ്റും എസ്ബി 710 സൗത്ത്ബ്രിഡ്ജും മദർബോർഡ് ഉപയോഗിക്കുന്നു.
സിംഗിൾ, ഡ്യുവൽ കോർ പ്രോസസ്സറുകൾ ഈ സോക്കറ്റിനായി അത്‌ലോൺ 64, അത്‌ലോൺ 64 എഫ്എക്സ്, അത്‌ലോൺ 64 എക്സ് 2, സെംപ്രോൺ, ഒപ്‌റ്റെറോൺ എന്നീ പേരുകളിൽ നിർമ്മിച്ചു.
2.8 ജിഗാഹെർട്‌സ് ക്ലോക്ക് സ്പീഡും ഒരു കോറിന് 1 എംബി ലെവൽ 2 കാഷും ഉൾക്കൊള്ളുന്ന ഒപ്‌റ്റെറോൺ 190, ഈ സോക്കറ്റിനായി നിർമ്മിച്ച ഏറ്റവും വേഗതയേറിയ ഡ്യുവൽ കോർ പ്രോസസറായിരുന്നു, എന്നിരുന്നാലും ഈ പ്രോസസറിന്റെ ലഭ്യത പരിമിതമായിരുന്നു.
2.6 ജിഗാഹെർട്സ് വേഗത കുറഞ്ഞ ക്ലോക്ക് സ്പീഡുള്ള ഒപ്‌റ്റെറോൺ 185 (ലോക്ക് ചെയ്ത ഗുണിതം), അത്‌ലോൺ 64 എഫ്എക്സ് -60 (അൺലോക്ക് ചെയ്ത ഗുണിതം) എന്നിവയാണ് സോക്കറ്റിനായി വ്യാപകമായി ലഭ്യമായ ഡ്യുവൽ കോർ പ്രോസസ്സറുകൾ.
3 ജിഗാഹെർട്സ് വേഗതയിൽ ഒപ്റ്റെറോൺ 156 അല്പം വേഗത്തിൽ ഓടി, ഇത് സോക്കറ്റ് 939 ഇന്റർഫേസിനെ പിന്തുണയ്ക്കുന്ന ഏറ്റവും വേഗതയേറിയ സിംഗിൾ കോർ പ്രോസസറായി മാറി.
സാങ്കേതിക സവിശേഷതകൾ
6.4 GB / s മെമ്മറി ബാൻഡ്‌വിഡ്ത്ത് ഉള്ള സോക്കറ്റ് 939 ഇരട്ട ചാനൽ DDR SDRAM മെമ്മറിയെ പിന്തുണയ്ക്കുന്നു.
ഈ സോക്കറ്റിനായുള്ള പ്രോസസ്സറുകൾ 3DNow!
, SSE2, SSE3 (റിവിഷൻ ഇ അല്ലെങ്കിൽ അതിനുശേഷമുള്ള) നിർദ്ദേശ സെറ്റുകളെ പിന്തുണയ്ക്കുന്നു.
1000 എംടി / സെക്കന്റ് വരെ പ്രവർത്തിക്കുന്ന ഒരു 16 ബിറ്റ് ഹൈപ്പർട്രാൻസ്പോർട്ട് ലിങ്ക് ഇതിലുണ്ട്.
വീഡിയോ വിപുലീകരണ സ്ലോട്ടുകളെ സംബന്ധിച്ച്, എജിപി സ്ലോട്ടുകളും പിസിഐ-ഇ സ്ലോട്ടുകളും ഉപയോഗിച്ച് സോക്കറ്റ് 939 സിസ്റ്റങ്ങൾ കണ്ടെത്താൻ കഴിയും.
ഈ സോക്കറ്റ് ഉപയോഗിക്കുന്ന പ്രോസസ്സറുകൾക്ക് ഓരോ ലെവൽ 1 നിർദ്ദേശങ്ങളും ഡാറ്റ കാർഡുകളും 64KB ഉണ്ട്, കൂടാതെ 256KB, 512KB അല്ലെങ്കിൽ 1 MB ലെവൽ 2 കാഷെ.
ഇതും കാണുക എഎംഡി മൈക്രോപ്രൊസസ്സറുകളുടെ പട്ടിക അവലംബം ↑ ↑ ↑ {{ cite web }} : | archive-date= / | archive-url= timestamp mismatch; 2009-04-16 suggested ( help )
സോംബ ഓപു കോട്ട ഇംഗ്ലീഷ് വിലാസം https://ml.wikipedia.org/wiki/Fort_Somba_Opu The red brick wall of Somba Opu.
ഗോവ സുൽത്താനേറ്റിന്റെ ഒരു ഉറപ്പുള്ള വാണിജ്യ കേന്ദ്രമായിരുന്നു സോംബ ഓപു കോട്ട (മകാസ്സറീസ് ബരുഗ സോംബ ഓപു, ഇന്തോനേഷ്യൻ ബെന്റംഗ് സോംബ ഓപു).
ഇന്തോനേഷ്യയിലെ സൗത്ത് സുലവേസിയിലെ മകാസ്സറിലാണ് ഇതിന്റെ അവശിഷ്ടങ്ങൾ സ്ഥിതി ചെയ്യുന്നത്.
1669-ൽ ഡച്ച് ഈസ്റ്റ് ഇന്ത്യാ കമ്പനി നശിപ്പിക്കുന്നത് വരെ 16-ആം നൂറ്റാണ്ടിൽ ഗോവ സുൽത്താനേറ്റിന്റെ കേന്ദ്രമായിരുന്നു ഈ കോട്ട.
സോംബ ഓപു കോട്ട കീഴടക്കുകയെന്നത് കമ്പനി കിഴക്കൻ മേഖലയിൽ ഇതുവരെ നടത്തിയിട്ടുള്ളതിൽ വച്ച് ഏറ്റവും ദുഷ്‌കരമായ സൈനികപ്രവർത്തനങ്ങളിലൊന്നായിരുന്നു.
മകാസറിലെ ഏറ്റവും പഴക്കമുള്ള രണ്ട് പ്രദേശങ്ങളിലൊന്നായ കാലെ ഗോവ (തമാലേറ്റ്), ടാല്ലോ എന്നിവിടങ്ങളിൽ സോംബ ഓപു വളർന്നു.
ജെനെബെരാങ് നദിയുടെ വടക്കൻ തീരത്ത്, അതിന്റെ തീരത്തുനിന്ന് ഏകദേശം ആറ് കിലോമീറ്റർ അകലെ ഉയർന്ന നിലത്താണ് കാലെ ഗോവ സ്ഥിതി ചെയ്യുന്നത്.
രണ്ട് പ്രദേശങ്ങളും വളരെ വലിയ പ്രദേശം ഉൾക്കൊള്ളുന്ന മതിലുകൾ പ്രത്യേകം എടുത്തുകാട്ടുന്നു.
ചുറ്റളവ് ഏകദേശം രണ്ട് കിലോമീറ്ററാണ്.
ചുവരുകൾക്കുള്ളിൽ പുതിയ ഭരണാധികാരികൾ (കരേങ്) സത്യപ്രതിജ്ഞ ചെയ്ത വിശുദ്ധ കിരീടധാരണ ശിലയും, ഒരു വിശുദ്ധ നീരുറവയും, ഭരണാധികാരികളുടെ ശവകുടീരങ്ങളും ഉണ്ടായിരുന്നു.
ഒരുപക്ഷേ പതിനാറാം നൂറ്റാണ്ട് മുതൽ ഈ സൈറ്റുകൾക്ക് ചുറ്റും നിരവധി ചൈനീസ്, സാവൻഖലോക് പോർസലൈൻ കണ്ടെത്തിയിട്ടുണ്ട്.
കാലെ ഗോവയ്ക്ക് വേണ്ടി തുമാപറിസി കല്ലോന്ന രാജാവാണ് (1512–1548) മതിലുകൾ പണിതത്.
പതിനാറാം നൂറ്റാണ്ടിൽ, കാരേങ് തുനിപലാംഗ (1548–1566) മകാസർ തുറമുഖത്ത് ഒരു വ്യാപാര തുറമുഖം സ്ഥാപിക്കാൻ മലായ് വ്യാപാരികൾക്ക് അനുമതി നൽകി.
ജെനെബെരാംഗ് നദിയുടെ തെക്ക് തീരത്തുള്ള മംഗല്ലേകാനയിൽ അവർക്ക് ഒരു സ്ഥലം അനുവദിച്ചു.
ഈ പ്രദേശം പെട്ടെന്നുതന്നെ ഒരു വ്യാപാര കേന്ദ്രമായി മാറി.
ആ കാലഘട്ടത്തിലെ ഷഹബന്ദർ (തുറമുഖ മാസ്റ്റർ) I ദേങ് റി മംഗലേക്കൻ എന്ന പദവി ഇത് സ്ഥിരീകരിക്കുന്നു.
ഈ മലായ് കോട്ടയുടെ പ്രാധാന്യം അർത്ഥമാക്കുന്നത് വ്യാപാര കേന്ദ്രത്തിന് സമീപം ഒരു പുതിയ തലസ്ഥാനം ആവശ്യമാണ് എന്നാണ്.
അക്കാലത്ത് ജെനെബെറാങ്ങിൽ നിന്ന് ഏകദേശം ഒരു കിലോമീറ്റർ അകലെ ജെനെബെരാംഗ് നദിയുടെ വടക്കേ കരയിൽ ഒരു പുതിയ കോട്ട പണിയാൻ തുനിപലാംഗ നിർദ്ദേശം നൽകി.
ഗോവ രാജ്യത്തിന്റെ സുൽത്താൻ അലാവുദ്ദീന്റെയും ടാല്ലോ കിംഗ്ഡത്തിലെ കരേങ് മാറ്റോയയുടെയും (1590-1637) നീണ്ട ഡ്യൂംവിറേറ്റിന്റെ കാലത്താണ് സോംബ ഒപു മകാസറിന്റെ ഹൃദയമായി മാറിയത്.
അവരുടെ ഭരണകാലത്ത്, മകാസറിന് ചുറ്റും മറ്റൊരു ഇഷ്ടിക കോട്ടകൾ ഉണ്ട്.
ടാല്ലോയിൽ, ജെനെബെറാങ് നദീമുഖം തൊട്ടു തെക്ക് പനകുക്കാങ്ങിൽ, പിന്നീട് ഫോർട്ട് റോട്ടർഡാം ആയി മാറിയ ഉജുങ് പാണ്ടാങ്ങിൽ; ഇവയെല്ലാം 1615-ൽ പ്രതീക്ഷിച്ച ഡച്ച് ആക്രമണത്തിനെതിരെ മകാസറിനെ സജ്ജരാക്കുന്നതിനാണ് നിർമ്മിച്ചത്.
സോംബ ഓപു മകാസറിന്റെ വാണിജ്യ തലസ്ഥാനമായിരുന്നു.
പഴയ ഗോവ ഉദ്ഘാടനത്തിനോ ശ്മശാനത്തിനോ ഉള്ള ഒരു ആചാരപരമായ കേന്ദ്രമായിരുന്നു.
1630-കളിൽ, രാജാക്കന്മാരും പ്രഭുക്കന്മാരും സോംബ ഓപ്പുവിൽ തങ്ങളുടെ വാസസ്ഥലം സ്ഥാപിച്ചു.
കട്ടിയുള്ള തൂണുകളിൽ നിർമ്മിച്ച ഒരു വീട്ടിൽ താമസിച്ചു.
1630-കളിലെ ഒരു മാതൃകയിൽ വരച്ച ഡച്ച് ഭൂപടങ്ങൾ അനുസരിച്ച്, കോട്ടയുടെ പിൻഭാഗത്തും (കിഴക്ക്) വടക്കുഭാഗത്തും നിരവധി ഒറ്റപ്പെട്ട വീടുകൾ സ്ഥിതിചെയ്യുന്നു.
സോംബ ഓപ്പുവിന്റെ തെക്ക് പടിഞ്ഞാറ് ഭാഗത്തുള്ള രണ്ട് വലിയ തടി കൊട്ടാരങ്ങൾ, സംഭരണശാലകൾ, ഒരു മസ്ജിദ് എന്നിവ ഉൾക്കൊള്ളുന്ന രാജകീയ സമുച്ചയത്തിന് ചുറ്റും അവർ ഒന്നിച്ചു ചേർന്നു.
സോംബ ഓപു കോട്ടയ്ക്ക് പുറത്ത് വടക്കും തെക്കും രണ്ട് പ്രധാന മാർക്കറ്റുകളും സാധാരണക്കാരുടെ വീടുകളും ഉണ്ടായിരുന്നു.
പോർച്ചുഗീസുകാരുടെയും ഇന്ത്യക്കാരുടെയും ചില യൂറോപ്യൻ ഫാക്‌ടറികളുടെയും ക്വാർട്ടേഴ്‌സുകൾ വടക്കൻ തീരത്തോടടുത്തായിരുന്നു.
അവലംബം ഗ്രന്ഥസൂചിക {{ cite book }} :  CS1 maint: unrecognized language ( link )
5°11′22″S 119°24′07″E ﻿ / ﻿ 5.189348°S 119.401970°E ﻿ / -5.189348; 119.401970
വളരുന്ന പുതിയ വിദ്യാഭ്യാസ രീതി
വിദ്യാർഥികൾ തന്നെ പഠന പ്രക്രിയ നിയന്ത്രിക്കുന്ന പുതിയ പാഠ്യ രീതിയാണിത്.
പശ്ചിമ ബംഗാൾ സ്വദേശിയായ സുഗതമിത്രയാണ് ഈ പാഠ്യ രീതി പരീക്ഷണാടിസ്ഥാനത്തിൽ തുടക്കം കുറിച്ചത്.1999ൽ എൻഐഐടിയിലായിരുന്നപ്പോഴാണ് അദ്ദേഹം ഈ രീതി പരീക്ഷിച്ചു നോക്കിയ്.
ചുമരിലെ സുഷിരം പദ്ധതി എന്ന പേരിൽ ആണ് ഇതിനെ സുഗത മിത്ര വിളിച്ചത്.
അന്താരാഷ്ട്ര ധനകാര്യ കോപ്പറേഷൻറെ സഹകരണത്തോടെയായിരുന്നു പദ്ധതി നടപ്പിലാക്കിയത്.300 പഠന സ്റ്റേഷനുൾ ക്രമീകരിച്ച് ഇന്ത്യയിലെയും ആഫ്രിക്കയിലെയും 300,000 കുട്ടികളെ ഉദ്ദേശിച്ചാണ് തുടക്കം കുറിച്ചിട്ടുള്ളത്.
പദ്ധതിക്ക് WITSA, അവാർഡ് കിട്ടുകയും ഏറെ മാധ്യമ ശ്രദ്ധകിട്ടുകയും ചെയ്തിരുന്നു ചരിത്രം പശ്ചാത്തലം
എൻഐഐടിയിലെ ചീഫ് ശാസ്ത്രജ്ഞനായിരുന്ന പ്രൊഫസർ മിത്രയാണ് ചുമരിലെ സുഷിരം പദ്ധതിക്ക് തുടക്കം കുറിച്ചത്.
വളയപ്പട്ടി എ.ആർ. സുബ്രമണിയം
ഇന്ത്യക്കാരനായ ഒരു ശാസ്ത്രീയസംഗീതകാരനും തവിൽ വാദകനുമാണ് വളയപ്പട്ടി എ ആർ സുബ്രമണിയം (Valayapatti A. R. Subramaniam).
2009- ൽമദ്രാസ് മ്യൂസിൿ അകാദമിയുടെ സംഗീതകലാനിധി പുരസ്കാരം ലഭിച്ചിട്ടുണ്ട്.
സംഗീതനാടകഅകാദമി പുരസ്കാരവും ലഭിച്ചിട്ടുള്ള ഇദ്ദേഹത്തിന് 2007 -ൽ പദ്മശ്രീ ബഹുമതിയും ലഭിച്ചു.
ജീവചരിത്രം Thavil ഇവയും കാണുക Haridwaramangalam A. K. Palanivel ടി.എ. കലിയമൂർത്തി അവലംബം പുറത്തേക്കുള്ള കണ്ണികൾ {{ cite web }} :  CS1 maint: multiple names: authors list ( link )
വളവന്നൂർ ഈ ലേഖനം ഒരു അനാഥലേഖനമാണ് .
കേരളത്തിലെ മലപ്പുറം ജില്ലയിലെ തിരൂർ താലൂക്കിൽ സ്ഥിതി ചെയ്യുന്ന ഒരു പഞ്ചായത്തണ് വളവന്നൂർ.
ഐതിഹ്യം‍
ഈ ഗ്രാമത്തിലെ വളഞ്ഞു തിരിഞ്ഞ ഊടുവഴികളിലൂടെയായിരുന്നു ഒരു കാലത്ത് മലബാറിലെ പ്രധാന വാണിജ്യ കേന്ദ്രങ്ങളിലൊന്നായ തലക്കടത്തൂരിലേക്ക് കച്ചവട സംഘങ്ങൾ യാത്രചെയ്തിരുന്നത്.
അവർ അന്നുപയോഗിച്ച “വളഞ്ഞ ഊര്“ എന്ന പ്രയോഗമാണ് പിൽക്കാലത്ത് വളവന്നൂരായി പരിണമിച്ചത് എന്നാണ് ഐതിഹ്യം.
വളയന്നൂർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 മാർച്ച് മുതൽ തുടരുന്നു.
കോഴിക്കോട് ജില്ലയിലെ കുറ്റിയാടിക്കടുത്തുള്ള പ്രദേശമാണ് വളയന്നൂർ .
പ്രധാന ആരാധനാ
വളവനാട്
ആലപ്പുഴ ജില്ലയിൽ  ആലപ്പുഴ പട്ടണത്തിൽ നിന്നു  10 കി.
വടക്കുഭാഗത്തായി കലവൂരിനും എസ് .
എൽ പുരത്തിനും മദ്ധ്യഭാഗത്തായി ദേശിയപാത 66 ൽ സ്ഥിതിചെയ്യുന്ന ഒരു വ്യവസായിക ഗ്രാമപ്രദേശമാണ് വളവനാട് .
കലവൂർ പ്രാഥമിക ആരോഗ്യകേന്ദ്രം, കേരള സ്മാൾ സ്‌കൈൽ ഇൻഡസ്ട്രിയൽ എസ്റ്റേറ്റ് എന്നിവ ഇവുടെ  പ്രവർത്തിക്കുന്നു.
നിരവധി സ്വകാര്യ കയർ  കയറ്റുമതി സ്ഥാപനങ്ങൾ ഗ്രാമത്തിൽ സ്ഥിതി ചെയുന്നു.
വളവനാട് പുത്തൻകാവ് ദേവിക്ഷേത്രം ഈ ഗ്രാമത്തിലാണ് സ്ഥിതി ചെയ്യുന്നത്.
KSRTC ആലപ്പുഴ ഡിപ്പോയും ഗാരേജും ഇവുടെ  ദേശീയപാതക്ക് അരികിൽ ആയി നിർമാണം പുരോഗമിക്കുന്നു
വളവന്നൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Valavannur_Gramapanchayat
മലപ്പുറം ജില്ലയിലെ തിരൂർ താലൂക്കിൽ താനൂർ ബ്ളോക്കിലാണ് 15.28 ചതുരശ്രകിലോമീറ്റർ വിസ്തീർണ്ണമുള്ള വളവന്നൂർ ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - കല്പകഞ്ചേരി , തിരുനാവായ പഞ്ചായത്തുകൾ പടിഞ്ഞാറ് - ചെറിയമുണ്ടം , പൊൻമുണ്ടം , തലക്കാട് പഞ്ചായത്തുകൾ തെക്ക്‌ - തിരുനാവായ, തലക്കാട് പഞ്ചായത്തുകൾ വടക്ക് - പൊൻമുണ്ടം, കല്പകഞ്ചേരി പഞ്ചായത്തുകൾ വാർഡുകൾ നെരാല മയ്യേരിച്ചിറ കടുങ്ങാത്തുകുണ്ട് തെക്കത്തിപ്പാറ കടുങ്ങല്ലൂർ തുവ്വക്കാട് പാറക്കല്ല് കുറുങ്കാട് മേടിപ്പാറ അല്ലൂർ പോത്തന്നൂർ ചുങ്കത്തപ്പാല വാരണാക്കര നെല്ലാപ്പറമ്പ് പാറമ്മലങ്ങാടി ഓട്ടുകാരപ്പുറം ചെറവണ്ണൂർ വരമ്പനാല പാറക്കൂട് സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് താനൂർ വിസ്തീര്ണ്ണം 15.28 ചതുരശ്ര കിലോമീറ്റർ ജനസംഖ്യ 27,295 പുരുഷന്മാർ 13,032 സ്ത്രീകൾ 14,263 ജനസാന്ദ്രത 1786 സ്ത്രീ : പുരുഷ അനുപാതം 1094 സാക്ഷരത 87.75% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/valavannurpanchayat Archived 2013-11-30 at the Wayback Machine .
വളയം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Valayam_Gramapanchayat
കോഴിക്കോട് ജില്ലയിലെ വടകര  താലൂക്കിൽ തൂണേരി ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 31.08 ചതുരശ്ര കിലോമീറ്റർ വിസ്തീർണ്ണമുള്ള വളയം ഗ്രാമപഞ്ചായത്ത് .
അതിരുകൾ തെക്ക്‌ - ചെക്യാട്, നാദാപുരം, വാണിമൽ പഞ്ചായത്തുകൾ വടക്ക് -ചെക്യാട്, വാണിമൽ പഞ്ചായത്തുകൾ കിഴക്ക് - വാണിമൽ പഞ്ചായത്ത് പടിഞ്ഞാറ് - ചെക്യാട് പഞ്ചായത്ത് വാർഡുകൾ
വളയം പഞ്ചായത്തിൽ ആകെ 14 വാർഡുകൾ ഉണ്ട്.
വന്നര്കണ്ടി വരയൽ കല്ലുനിര പുന്ച്ച ചുഴലി നീലാണ്ട് ചാലിയട്ട്പോയിൽ നിരവ് തീകുനി ഓണപറബ് ചെറുമോത്ത് മണിയാല ചെക്കോറ്റ
വിദ്യാഭ്യാസ സ്ഥാപനം ഗവണ്മെന്റ് ഹയർസെക്കണ്ടറി സ്കൂൾ,വളയം ഗവണ്മെന്റ് യു പീ സ്കൂൾ,വളയം ചെറുമോത്ത് എൽ പീ സ്കൂൾ ചെറുമോത്ത് എമ് എൽ പീ സ്കൂൾ ആശുപത്രി വളയം പ്രാഥമിക ആരോഗ്യ കേന്ദ്രം സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് തൂണേരി വിസ്തീര്ണ്ണം 31.08 ചതുരശ്ര കിലോമീറ്റർ ജനസംഖ്യ 16,705 പുരുഷന്മാർ 8285 സ്ത്രീകൾ 8420 ജനസാന്ദ്രത 537 സ്ത്രീ : പുരുഷ അനുപാതം 1016 സാക്ഷരത 84.81% അവലംബം ↑ http://www.lsg.kerala.gov.in/election/candidateDetails.php?year=2010 t=5 d=11 lb=1002 http://www.trend.kerala.gov.in Archived 2019-09-02 at the Wayback Machine .
http://lsgkerala.in/valayampanchayat Archived 2016-11-12 at the Wayback Machine .
വളളിയാംകാവ് ദേവീക്ഷേത്രം ഇംഗ്ലീഷ് വിലാസം https://ml.wikipedia.org/wiki/Valliyamkavu_Devi_temple
കോട്ടയം - കുമളി ദേശീയപാതയിൽ മുണ്ടക്കയത്തിനടുത്ത് 35-ആം മെെലിൽ നിന്ന് ഏകദേശം പതിനഞ്ചു കിലോമീറ്റർ കിഴക്കുമാറി ട്രാവൻകൂർ റബ്ബർ ആൻഡ്‌ ടീ കമ്പനിയാൽ ചുറ്റപ്പെട്ട പ്രദേശത്താണ് വളളിയാംകാവ് ദേവീക്ഷേത്രം സ്ഥിതി ചെയ്യുന്നത്.
ഇടുക്കി ജില്ലയിലെ പീരുമേട് താലൂക്കിലെ പെരുവന്താനം പഞ്ചായത്തിലെ പാലൂർക്കാവ് എന്ന പ്രദേശത്താണ് ഈ ഭഗവതി ക്ഷേത്രം സ്ഥിതി ചെയ്യുന്നത്.
പ്രാചീന കേരള ചരിത്രത്തിൽ പ്രാധാന്യമുളള ഒരു ക്ഷേത്രം കൂടിയാണിത്.
കേരളത്തിൽ ആദ്യമായി ഭദ്രകാളി ആരാധന ആരംഭിച്ച നാല് പ്രധാനപ്പെട്ട ക്ഷേത്രങ്ങളിൽ ഒന്നാണിത്.
കേരളത്തിൽ തൃശ്ശൂർ ജില്ലയിലെ കൊടുങ്ങല്ലൂർക്കാവ്, കണ്ണൂരിലെ മാടായിക്കാവ്, പത്തനംതിട്ട പരുമല പനയന്നാർകാവ്, ഇടുക്കി പെരുവന്താനം വള്ളിയാംകാവ് എന്നി നാല് ക്ഷേത്രങ്ങളിലാണ് ആദ്യമായി ഭദ്രകാളി ആരാധന ആരംഭിച്ചത്.
പണ്ടു കാലത്ത് ഈ പ്രദേശത്തെ ആദിവാസികളും ഗോത്ര ജനതയും ഈ ഭഗവതിയെ പാരമ്പര്യമായി ആരാധിച്ചു വന്നവരായിരുന്നു.
ഇവിടെ ദേവി ആദിപരാശക്തിയെ ദുർഗ, ഭദ്രകാളി ഭാവങ്ങളിൽ ആരാധിച്ചു വരുന്നു.
എത്തിച്ചേരേണ്ട വഴി
കോട്ടയം, ചങ്ങനാശ്ശേരി, തൊടുപുഴ, കുമളി, എരുമേലി, പമ്പ, പത്തനംതിട്ട  എന്നീ സ്ഥലങ്ങളിൽ നിന്ന് മുണ്ടക്കയത്തിനടുത്തുളള 35-ആം മെെലിൽ വന്നതിന് ശേഷം 4 കി.
മി. കുമളി റൂട്ടിൽ സഞ്ചരിച്ചാൽ വലത് ഭാഗത്തേയ്ക്ക് റബ്ബർ എസ്റ്റേറ്റ്‌ന് നടുവിലൂടെ പോകുന്ന റോഡ് (11 കിലോമീറ്റർ) നേരെ ക്ഷേത്രത്തിൽ എത്തിച്ചേരുന്നു.
കോട്ടയത്തുനിന്നും ചങ്ങനാശ്ശേരിയിൽ നിന്ന് ധാരാളം സർക്കാർ സ്വകാര്യ ബസ്സുകളും മുണ്ടക്കയത്തിനു സർവീസ് നടത്തുന്നു.
ഇവയിൽ ചില ബസ്സുകൾ ചങ്ങനാശ്ശേരിയിൽ നിന്ന് ക്ഷേത്രം വരെ നേരിട്ട് സർവീസ് നടത്തുന്നു.
ഇത് യാത്രയ്ക്ക് കൂടുതൽ സൗകര്യപ്രദമാണ്.
ഓട്ടോ, ജീപ്പ്, ടാക്സി മുതലായ വാഹനങ്ങളും സർവ്വീസ് നടത്താറുണ്ട്.
മലനിരകളാൽ ചുറ്റപ്പെട്ട മനോഹരമായ പ്രദേശത്താണ് ക്ഷേത്രം സ്ഥിതി ചെയ്യുന്നത്.
ഏറ്റവും അടുത്തുള്ള റെയിൽവേ സ്റ്റേഷനുകൾ ചങ്ങനാശ്ശേരിയും, കോട്ടയവുമാണ്.
ഏറ്റവും അടുത്തുള്ള വിമാനത്താവളം നെടുമ്പാശ്ശേരി ആണ്.
വിവിധ സ്ഥലങ്ങളിൽ നിന്നുളള ദൂരം
വളളിയാംകാവ് ക്ഷേത്രം * മുണ്ടക്കയം - 23Kms
 * പാലൂർക്കാവ് - 10Kms
 * തെക്കേമല - 1.6Kms
 * കണയങ്കവയൽ - 16Kms
 * കുമളി - 50Kms
 * കോട്ടയം - 63Kms
 * ചങ്ങനാശ്ശേരി - 66Kms
പാണ്ഡവരുടെ വനവാസകാലത്ത് അവർ ഇപ്പോഴത്തെ പാഞ്ചാലിമേട്ടിൽ എത്തിച്ചേർന്നു.
അവിടുത്തെ ആദിവാസികൾ പാണ്ഡവർക്ക് വേണ്ട സഹായങ്ങൾ ചെയ്തുകൊടുത്തു.
അജ്‌ഞാതവാസാരംഭ കാലത്ത്‌ ആദിവാസികളോട്‌ യാത്ര പറഞ്ഞുകൊണ്ട്‌; നന്ദി സൂചകമായി പാണ്ഡവർ തങ്ങൾ ആരാധിച്ച ആദിപരാശക്തിയായ ദുർഗ്ഗാ ഭഗവതിയുടെ വിഗ്രഹം കാട്ടുമൂപ്പന്‌ പാരിതോഷികമായി കൊടുത്തു.
ഈ ദേവിയെ ആരാധിക്കുന്നതിലൂടെ എല്ലാ ഐശ്വര്യ അനുഗ്രഹങ്ങളും നിങ്ങൾക്ക് വന്നുചേരുമെന്ന് പാണ്ഡവർ പറഞ്ഞു.
എന്നാൽ ആദിവാസികൾ അവരുടേതായ കൗളാചാര പ്രകാരം ഭഗവതിയെ ആരാധിച്ചതുമൂലം ദേവി  ഭദ്രകാളിയായി മാറി.
കാലാന്തരത്തിൽ ആ സ്‌ഥലം താമസയോഗ്യമല്ലാതെവന്ന്‌ ആദിവാസികൾ കുടിയൊഴിഞ്ഞപ്പോൾ പാഞ്ചാലിമേട്ടിൽ നിന്ന്‌ ഇപ്പോൾ ക്ഷേത്രമിരിക്കുന്ന സ്‌ഥലത്തേക്ക്‌ ഭഗവതി കാട്ടുവള്ളിയിൽ ആടിവന്നു കുടികൊണ്ടു.
അങ്ങനെ ആ പ്രദേശം വളളിയടിക്കാവ് ആയി.
പിന്നീട് കാലാന്തരത്തിൽ വളളിയാംകാവ് ആയി മാറുകയും ചെയ്തു.
ദേവി ആടി വന്ന വളളി ഒരു വലിയ വളളിക്കെട്ടായി മാറി.
ഇതിലെ അഞ്ചുമൂർത്തി സങ്കൽപ്പം പാണ്ഡവരുമായി  ബന്ധപ്പെട്ടു കിടക്കുന്നു.
ആദിവാസികൾ അവരുടെ ശക്തേയ കൗള ആചാര രീതിയിൽ ദേവിയെ പൂജിച്ചുവന്നു.
അങ്ങനെ ഭദ്രകാളിയുടെ ചെെതന്യവും പ്രസിദ്ധിയും നാൾക്കുനാൾ വർദ്ധിച്ചുവന്നു.
ഭഗവതിയുടെ സാന്നിധ്യം അന്നത്തെ ഭരണകർത്താവായ വഞ്ചിപ്പുഴ തമ്പുരാണ് സ്വപ്നദർശനത്തിലൂടെ ലഭിച്ചു.
തുടർന്ന് ക്ഷേത്ര ഭരണം ആദിവാസി മൂപ്പനെ ഏൽപ്പിച്ചു.
ദേവിയുടെ ദൈനംദിനപൂജാദികൾ നടത്തുന്നതിന്‌ ഇരുപത്തിരണ്ടേക്കർ സ്‌ഥലം രാജാവ് കരമൊഴിവായി നൽകുകയും ചെയ്‌തു.
പാഞ്ചാലിമേട്ടിൽ നിന്ന്‌ ഭഗവതി ആടിവന്ന വള്ളി ഭീമാകാരമായി പടർന്നുകയറി വള്ളിക്കെട്ടായി രൂപം പ്രാപിച്ചു.
വള്ളിക്കെട്ടിലെ അഞ്ചുമൂർത്തി സങ്കല്‌പം പാണ്ഡവരുടെ സാന്നിധ്യം വിളിച്ചോതുന്ന ഐതിഹ്യ സൂചനയാണ്‌.
തലമുറകൾ പിന്നിട്ടപ്പോൾ കാര്യസാധ്യത്തിനായി ഭദ്രകാളിയെക്കൂടി പൂജിച്ചു.
തുടർന്ന്‌ വള്ളിയാംകാവ്‌ ഭഗവതിയുടെ അത്ഭുതശക്‌തികളും മഹത്വവും കേട്ട്‌ ഭക്‌തജനങ്ങൾ വന്നുതുടങ്ങി.
ആദിവാസികളുടെ കുലദൈവം കരിങ്കുറ്റിയാനെയും ഭഗവതിയോടൊപ്പം ആരാധിക്കാൻ തുടങ്ങി.
ദേവിയോടൊപ്പം ആദിവാസികളുടെ കുലദൈവം കരിങ്കുറ്റിയാൻ മൂർത്തിയെക്കൂടി ആരാധിച്ചുവന്നു.
വനസമ്പത്തായ തേൻ, കിഴങ്ങു, പുകയില തുടങ്ങിയവ ഈ മൂർത്തിക്ക്‌ നിവേദ്യമായി നൽകി പൂജിച്ചുവന്നു.
കാലാന്തരത്തിൽ കരിങ്കുറ്റിയാൻ മൂർത്തി ദേവിയുടെ പ്രധാന അനുചരനായി മാറുകയും ദേവിയോടൊപ്പം പ്രധാന സ്‌ഥാനം നൽകി ഭക്‌തജനങ്ങൾ ഉപാസിച്ചു വരികയും ചെയ്യുന്നു.
വെള്ളംകുടിയാണ് കരിങ്കുറ്റിയാന്റെ  വഴിപാട്.
വഞ്ചിപ്പുഴ സ്വരൂപത്തിൽപ്പെട്ട തമ്പുരാക്കന്മാരുടെ അധീനതയിലുള്ള ദേവാലയങ്ങളെല്ലാം തിരുവിതാംകൂർ ദേവസ്വം ബോർഡിന്‌ വിട്ടുകൊടുക്കുകയുണ്ടായി.
ആദിവാസികളായ മലയരയ വിഭാഗക്കാരുടെ ആചാരാനുഷ്‌ഠാന കർമ്മങ്ങളും പൂജകളും നടത്തിവന്ന ഈ ക്ഷേത്രം, ആദിവാസികളുടെ എതിർപ്പുമൂലം ദേവസ്വം ബോർഡ്‌ ഏറ്റെടുക്കാതെ നിലനിന്നു.
വർഷങ്ങൾക്കുശേഷം അന്നത്തെ ആദിവാസിമൂപ്പൻ കണ്ടൻകോന്തിയുടെ കാലത്തോളം ക്ഷേത്രവും ക്ഷേത്ര സ്വത്തുക്കളും ആ ദേശത്തിന്‌ കൈവശംവച്ച്‌ അനുഭവിക്കാനും അദ്ദേഹത്തിന്റെ കാലശേഷം ദേവസ്വം ബോർഡ്‌ സ്വമേധയാ ഏറ്റെടുത്തുകൊള്ളാനും വിധിയുണ്ടായി.
അരയമൂപ്പൻ കണ്ടൻ കോന്തിയുടെ മരണശേഷം 1993-ൽ ബോർഡ്‌ ക്ഷേത്രം ഏറ്റെടുത്തു.
തുടർന്ന്‌ തുല്യ പ്രധാന്യത്തോടെ രണ്ടു ശ്രീകോവിലുകൾ നിർമ്മിച്ച്‌ ശ്രീ ഭദ്രകാളി, വനദുർഗ്ഗാ എന്നീ ഭാവങ്ങളിലുളള ഭഗവതി പ്രതിഷ്‌ഠകൾ നടത്തി.
2001 ജൂലൈ എട്ടിന്‌ പ്രതിഷ്‌ഠാ കർമ്മങ്ങൾ നടന്നു.
പിന്നീട്‌ ദിവസേന ഭദ്രകാളിയ്‌ക്കും ദുർഗ്ഗയ്‌ക്കും തുല്യ പ്രാധാന്യത്തോടെ മൂന്നു പൂജകളും അത്താഴപ്പൂജയ്‌ക്കുശേഷം ഗുരുസിയും നടന്നുവരുന്നു.
ശബരിമല ധർമ്മശാസ്‌താക്ഷേത്രം വൃശ്‌ചിക മാസത്തിൽ‌ നട തുറന്നു കഴിഞ്ഞാൽ ഗുരുസി ഉണ്ടായിരിക്കില്ല.
മാളികപ്പുറത്തെ ഗുരുസി കഴിഞ്ഞതിനുശേഷമേ പിന്നീട്‌ ഇവിടെ ഗുരുസി ആരംഭിക്കുകയുള്ളൂ.
ഇവിടുത്തെ വലിയ ഗുരുസി ദർശിക്കുകയും അതിൽ പങ്കുകൊള്ളുകയും ചെയ്യുന്നവർക്ക്‌ കാര്യസാധ്യവും ദുരിതമുക്തിയും ലഭിക്കുമെന്ന്‌ ഭക്‌തജനങ്ങൾ വിശ്വസിക്കുന്നു.
രാവിലെ എല്ലാവിധ പഴവർഗ്ഗങ്ങളും ഉപയോഗിച്ചുള്ള മലർനിവേദ്യവും അതോടൊപ്പംതന്നെ ആദ്യ നിവേദ്യമായി ഗുരുസി നിവേദ്യവും, കരിങ്കുറ്റിയാൻ മൂർത്തിക്കു വെള്ളംകുടി  വഴിപാടും നടത്തുന്നു.
ഒരു മലയുടെ അടിവാരത്തിൽനിന്ന്‌ മറ്റൊരു മലയുടെ ഉന്നതിയിലേക്ക്‌ ദർശനമരുളിക്കൊണ്ടാണ്‌ പ്രധാന പ്രതിഷ്‌ഠകൾ നിലകൊള്ളുന്നത്‌.
മീന മാസത്തിലെ ഭരണിനാളാണ്‌ ഉത്സവമായി ആഘോഷിക്കുന്നത്‌.
അന്ന്‌ നടക്കുന്ന പൊങ്കാലയിൽ ആയിരക്കണക്കിന്‌ ഭക്‌തജനങ്ങൾ പങ്കെടുക്കുന്നു.
ഗണപതി, ശിവൻ, ഭുവനേശ്വരി ദേവി, ചെറുവള്ളി ഭഗവതി, നാഗരാജാവ്, കരിങ്കുറ്റിയാൻ മൂർത്തി, അഞ്ചുമൂർത്തി ദർശന സമയം, പൂജകൾ
ദിവസേന എട്ട് പൂജകളാണ് ഇവിടെ ഉള്ളത്.
രാവിലെ 5.00ന് പളളിയുണർത്തൽ, 5.30ന് നടതുറക്കൽ, 7.30ന് ഉഷപൂജ, 11.30ന് ഉച്ചപൂജ.
വെെകിട്ട് 5.00ന് നടതുറക്കൽ, 6.30ന് ദീപാരാധന, അത്താഴ പൂജ 7.45ന്, നടയടക്കൽ 8.00ന്, ഗുരുതി 8.15ന്.
ക്ഷേത്രത്തിൽ ഭക്തജനത്തിരക്ക് മിക്ക ദിവസങ്ങളിലും അനുഭവപ്പെടാറുണ്ട്.
വഴിപാടുകളും നിവേദ്യങ്ങളും
കടുംപായസം, പാൽപായസം, വറപൊടി, വെള്ള നിവേദ്യം , ത്രിമധുരം, പുഷ്പാഞ്ജലി തുടങ്ങിയവയാണ് പ്രധാന നിവേദ്യങ്ങൾ.
മീന മാസത്തിലെ അശ്വതി, ഭരണി നാളുകളിൽ  ഉത്സവവും പൊങ്കാലയും ആഘോഷിക്കുന്നു.
ജൂലൈ 8നാണ് പ്രതിഷ്ഠാ ദിനം.
ചിങ്ങ മാസത്തിലെ വിനായക ചതുർഥി, നവരാത്രി പ്രത്യേകിച്ച് ദുർഗ്ഗാഷ്ടമിയും വിദ്യാരംഭവും, വൃശ്ചിക മാസത്തിലെ തൃക്കാർത്തിക, എല്ലാ ആദ്യ ചൊവ്വ, വെള്ളി തുടങ്ങിയവയാണ് മറ്റ് വിശേഷ ദിവസങ്ങൾ.
എല്ലാ അവസാന വെള്ളിയാഴ്ച്ചകളിലും ഐശ്വര്യ പൂജയും എല്ലാ മാസത്തേയും ആദ്യ വെളളി, ചൊവ്വ ദിവസങ്ങളിൽ നാരങ്ങാവിളക്കും നടത്തി വരുന്നു.
പൊതുവേ എല്ലാ മാസത്തേയും ഒന്നാം തീയതി, ചൊവ്വ, വെള്ളി, പൗർണമി, അമാവാസി ദിവസങ്ങളും ഇവിടെ ദർശനത്തിന് പ്രധാനമാണ്.
അവലംബം Valliyamkavu Devi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൻഷിറോ സുഗാത
ജാപ്പനീസ് ചലച്ചിത്ര സംവിധായകൻ അകിര കുറോസാവയുടെ ആദ്യ ചിത്രമാണ് സൻഷിറോ സുഗാത ( 姿三四郎 , സുഗാത സൻഷിറോ , aka ജൂഡോ സാഗ ) .
1943 മാർച്ച് 25-ന് ജപ്പാനിലാണ് ഈ ചലച്ചിത്രം ആദ്യം റിലീസ് ചെയ്തത്.
ടോഹോ സ്റ്റുഡിയോ ആയിരുന്നു നിർമാതാക്കൾ.
1974 ഏപ്രിൽ 28-നാണ് ഈ ചലച്ചിത്രം അമേരിക്കൻ ഐക്യനാടുകളിൽ ആദ്യമായി റിലീസ് ചെയ്തത്.
ടോമിത സുനിയോ രചിച്ച ഇതേ പേരിലുള്ള നോവലിനെ അടിസ്ഥാനമാക്കിയാണ് ഈ ചലച്ചിത്രം തയ്യാറാക്കിയിരിക്കുന്നത്.
ടോമിത സുനിയോ പ്രസിദ്ധ ജൂഡോക ആയ ടോമിത സുൻജിറോയുടെ പുത്രനായിരുന്നു.
പിടിവാശിക്കാരനായ യുവാവായ സൻഷിറോയെ ആണ് ഈ ചലച്ചിത്രം പിൻതുടരുന്നത്.
ജുജിറ്റ്സു പഠിക്കുവാനായി ഇയാൾ നഗരത്തിലേയ്ക്ക് വരുന്നുവെങ്കിലും ജൂഡോ എന്ന മറ്റൊരു ആത്മരക്ഷാ മാർഗ്ഗം ഇയാൾക്ക് മുന്നിലെത്തുന്നു.
ഷിറോ സായിഗോയെ ആസ്പദമാക്കിയാണ് പ്രധാന കഥാപാത്രത്തെ സൃഷ്ടിച്ചിട്ടുള്ളത്.
സിനിമാനിർമ്മാണത്തെ കുറസോവ പെട്ടെന്നുതന്നെ പൂർണ്ണമായി മനസ്സിലാക്കിയിരുന്നുവെന്നതിന്റെ ആദ്യകാല ഉദാഹരണങ്ങളിലൊന്നാണ് ഈ ചിത്രം.
ഇദ്ദേഹത്തിന്റെ ചിത്രങ്ങളിൽ ധാരാളമായി കാണുന്ന പല പ്രത്യേക രീതികളും ( വൈപ്പുകൾ ഉദാഹരണം) ഈ ചിത്രത്തിൽ കാണാം.
വ്യക്തികളുടെ മാനസികാവസ്ഥയെ പ്രതിഫലിപ്പിക്കുവാൻ പ്രകൃതിയെ ഉപയോഗിക്കുക, കാമറയുടെ സ്പീഡ് പെട്ടെന്ന് മാറ്റുക എന്നീ രീതികളൊക്കെ ഈ ചിത്രത്തിലുണ്ട്.
ആ കാലത്ത് വലിയ സ്വാധീനം ചെലുത്തിയ ചിത്രമായിരുന്നു ഇത്.
അഞ്ച് പ്രാവശ്യം ഈ ചിത്രം പുനർനിർമിച്ചിട്ടുണ്ട്.
1945-ൽ കുറസോവ തന്നെ സംവിധാനം ചെയ്ത സൻഷിറോ സുഗാത രണ്ടാം ഭാഗം ഈ ചലച്ചിത്രത്തിന്റെ തുടർച്ചയാണ്.
അഞ്ച് വർഷം ഉമ , റോപ്പയുടെ ഹണിമൂൺ മുതലായ ചിത്രങ്ങളുടെ രണ്ടാം യൂണിറ്റ് സംവിധായകനായി പ്രവർത്തിച്ച കുറസോവയ്ക്ക് അവസാനം സംവിധാനച്ചുമതല ലഭിക്കുകയായിരുന്നു.
ഉമ പോലുള്ള ചിത്രങ്ങളിൽ തനിക്ക് പ്രൊഡക്ഷന്റെ നിയന്ത്രണമുണ്ടായിരുന്നുവെന്നും സംവിധായകനാണ് താൻ എന്നുതന്നെയാണ് തനിക്ക് തോന്നിയിരുന്നതെന്നും കുറസോവ പ്രസ്താവിച്ചിട്ടുണ്ട്.
ടോമിത സുനിയോയുടെ ഒരു പുതിയ നോവലിനെപ്പറ്റി അറിഞ്ഞശേഷം ഇവാവോ മോറിയോട് തനിക്കുവേണ്ടി ഈ ചിത്രത്തിന്റെ അവകാശം വാങ്ങുവാൻ ആവശ്യപ്പെടുകയായിരുന്നു.
ജാപ്പനീസ് ചലച്ചിത്രമേഖലയിൽ വിദഗ്ദ്ധനായ ഡൊണാൾഡ് റിച്ചിയുടെ അഭിപ്രായത്തിൽ കുറസോവ രണ്ട് ചലച്ചിത്ര സ്ക്രിപ്റ്റുകൾ പ്രസിദ്ധീകരിച്ചിരുന്നതിനാലും ഇതിൽ ഒരെണ്ണത്തിന് വിദ്യാഭ്യാസമന്ത്രിയുടെ പുരസ്കാരം ലഭിച്ചിരുന്നതിനാലുമാണ് ഇദ്ദേഹത്തിന് ഈ ചിത്രം സംവിധാനം ചെയ്യാനുള്ള അവസരം ലഭി‌ച്ചത്.
യുദ്ധസമയത്തെ ചലച്ചിത്രങ്ങൾക്കായി ഭരണകൂടം തയ്യാറാക്കിയിരുന്ന ചട്ടക്കൂടിൽ പെടുന്നതായിരുന്നില്ല ഈ സ്ക്രിപ്റ്റുകൾ.
ടോമിതയുടെ നോവൽ ജൂഡോയും ജുജിറ്റ്സുവും തമ്മിലുള്ള മത്സരം പോലെയുള്ള ഒരു ജപ്പാനീസ് വിഷയമാണ് കൈകാര്യം ചെയ്തിരുന്നത് എന്നതിനാൽ ഇത് സുരക്ഷിതമായ വിഷയമാണെന്നും ജനപ്രീതിയുള്ള പ്രമേയമാണെന്നും കണക്കാക്കപ്പെട്ടു.
സാധാരണ ചലച്ചിത്രങ്ങൾ പോലെയുള്ള ഒരു സിനിമ നിർമ്മിക്കാനാണ് കുറസോവ തീരുമാനി‌ച്ചത്.
റിലീസിനു ശേഷം സെൻസർമാർ ചലച്ചിത്രത്തിന്റെ 17 മിനിട്ടുകൾ വെട്ടിമാറ്റി.
ഈ ഭാഗം പിന്നീട് കണ്ടെടുക്കപ്പെട്ടിട്ടില്ല.
പക്ഷേ ഈ ഭാഗമുൾപ്പെടുന്ന സ്ക്രിപ്റ്റ് ഇപ്പോഴും നിലവിലുണ്ട്.
1952-ൽ ഈ ചിത്രം വീണ്ടും റിലീസ് ചെയ്യപ്പെട്ടു (2009 -ലെ ക്രൈറ്റീരിയൺ ഡിവിഡി 52-ലെ രൂപത്തിൽ നിന്നുണ്ടാക്കിയതാണ്) ആരംഭിക്കുന്നത് ഒരു എഴുത്തിലൂടെയാണ്: "ഈ ചലച്ചിത്രം അകിര കുറസോവ 1943-ൽ ആദ്യം പുറത്തിറക്കിയ രൂപത്തിൽ നിന്ന് മാറ്റങ്ങളോടെയാണ് പുറത്തിറക്കിയിരിക്കുന്നത്.
സംവിധായകന്റെയോ പ്രൊഡക്ഷൻ സ്റ്റാഫിന്റെയോ അറിവ് കൂടാതെ 1944-ൽ ചലച്ചിത്രത്തിന്റെ 1,845 അടി ഗവണ്മെന്റിന്റെ യുദ്ധകാല നയമനുസരിച്ച് വെട്ടി മാറ്റപ്പെട്ടിരുന്നു.
“ തീമുകൾ
സുഗാത ജൂഡോയിലേയ്ക്ക് ഇറങ്ങിച്ചെല്ലുന്നതും അദ്ദേഹത്തിന്റെ ജൂഡോ അഭ്യാസവുമാണ് ഈ ചിത്രത്തിലെ പ്രധാന പ്രമേയങ്ങൾ.
ജൂഡോയെപ്പറ്റി പഠിക്കുന്നതിലൂടെ സുഗാത സ്വയം മനസ്സിലാക്കുകയും ചെയ്യുന്നു.
സിനിമയിലെ ഒരു പ്രധാന സീൻ ഈ പ്രമേയം വ്യക്തമാക്കുന്നു.
ഒരു തെരുവുയുദ്ധത്തിൽ ഏർപ്പെട്ടതിന് യാനോ സുഗാതയെ ഗുണദോഷിക്കുമ്പോൾ സുഗാത യാനോയുടെ ക്ഷേത്രത്തിന് സമീപത്തുള്ള കുളത്തിലെ തണുത്ത വെള്ളത്തിലേയ്ക്ക് ചാടുന്നു.
തന്റെ അദ്ധ്യാപകന് തന്റെ ആത്മാർത്ഥത കാണിച്ചുകൊടുക്കുവാനും ജീവിക്കുന്നോ മരിക്കുന്നോ എന്നത് തനിക്ക് ഒരു പ്രാധാന്യവുമില്ലാത്ത വിഷയമാണെന്നും വ്യക്തമാക്കാനാണ് സുഗാത ഇത് ചെയ്യുന്നത്.
അഭിനേതാക്കൾ ഡെൻജിറോ ഒകോച്ചി ഷോഗോറോ യാനോ ആയി സുസുമു ഫുജിത സൻഷിറ സുഗാതയുടെ വേഷത്തിൽ യുകികോ ടോഡോറോകി സായോ മുറായിയുടെ വേഷത്തിൽ റയുണോസുകേ സുകിഗാറ്റ ജെന്നോസുകേ ഹിഗാകിയുടെ വേഷത്തിൽ തകാഷി ഷിമുറ ഹൻസുകേ മുറായിയുടെ വേഷത്തിൽ റാൻകോ ഹനായി ഒസുമി കൊഡാനയുടെ വേഷത്തിൽ സുഗിസാകു അയോയാമ സുനേടാമി ലിമൂറയുടെ വേഷത്തിൽ ഇച്ചിറോ സുഗായി പോലീസ് മേധാവി മിഷിമയുടെ വേഷത്തിൽ യോഷികോ കോസുഗായി മാസ്റ്റർ സബുറോ കൊഡാമയുടെ വേഷത്തിൽ കോകൂടെൻ കോഡോ ബുദ്ധമത പുരോഹിതന്റെ വേഷത്തിൽ മിച്ചിസബുറോ സെഗാവ വാഡയുടെ വേഷത്തിൽ അകികാറ്റേ കോനോ യോഷിമ ഡാന്റെ വേഷത്തിൽ ഷോജി കിയക്കാവ യുജിറോ ടോഡയുടെ വേഷത്തിൽ കുനിയോ മിത കൊഹേയ് സുസാക്കിയുടെ വേഷത്തിൽ അകിര നകാമുറ ടോറനോസുകി നീസേകിയുടെ വേഷത്തിൽ ഐസാബുറോ സകാവൂചി നമേറ്റോയുടെ വേഷത്തിൽ ഹജിമേ ഹികാറി ടോറാകിചിയുടെ വേഷത്തിൽ റീമേക്കുകൾ
സൻഷിറോ സുഗാത റിലീസിനു ശേഷം അഞ്ച് തവണ റീമേക്ക് ചെയ്യപ്പെട്ടിട്ടുണ്ട്.
ഈ റീമേക്കുകൾ പാശ്ചാത്യലോകത്ത് ലഭിക്കുവാൻ ഒറിജിനൽ ലഭിക്കാനുള്ളതിനേക്കാൾ ബുദ്ധിമുട്ടാണ്.
1955-ലെ റീമേക്കും 1965-ലെ റീമേക്കും ആദ്യ രൂപത്തിന്റെ സ്ക്രിപ്റ്റ് ഉപയോഗിച്ചുതന്നെയാണ് നിർമിച്ചിട്ടുള്ളത്.
പിന്നിടുള്ള മൂന്ന് റീമേക്കുകൾ നേരിട്ട് നോവലിനെ ആസ്പദമാക്കി സ്ക്രിപ്റ്റ് തയ്യാറാക്കുകയാണ് ചെയ്തിട്ടുള്ളത്.
സുഗാത സൻഷിറോ (1955) - ഷിഗേയോ ടനാക സംവിധാനം ചെയ്തത് സുഗാത സൻഷിറോ (1965) - സെയിച്ചിറോ ഉച്ചികാവ നിൻക്യോ യവാറ ഇചിഡായി (1966) - സഡാവോ നകാജിമ സംവിധാനം ചെയ്തത് സുഗാത സൻഷിറോ (1970) - കുനിയോ വടാനബേ സംവിധാനം ചെയ്തത് സുഗാത സൻഷിറോ (1977) - കിഹാചി ഓകമോട്ടോ സംവിധാനം ചെയ്തത് ഇവയും കാണുക പൂർണ്ണമോ ഭാഗികമോ ആയി നഷ്ടപ്പെട്ട ചിത്രങ്ങൾ സെഗാത സൻഷിറോ അവലംബം പുറത്തേയ്ക്കുള്ള കണ്ണികൾ Sanshiro Sugata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൻഷിറോ സുഗാത ഇന്റർനെറ്റ് മൂവി ഡാറ്റാബേസിൽ സൻഷിറോ സുഗാത ഓൾമുവീയിൽ Sanshiro Sugata (in Japanese) at the Japanese Movie Database "Sanshiro Sugata": Kurosawa's Elegy for the Reluctant Kamikaze at Bright Lights Film Journal .
സൻസദ് ആദർശ് ഗ്രാം യോജന ഇംഗ്ലീഷ് വിലാസം https://ml.wikipedia.org/wiki/Sansad_Adarsh_Gram_Yojana
2014 ഒക്ടോബർ 11 ന് ജയപ്രകാശ് നാരായണിന്റെ ജന്മവാർഷികത്തിൽ ഇന്ത്യൻ പ്രധാനമന്ത്രി നരേന്ദ്ര മോദി ആരംഭിച്ച കർമ്മപദ്ധതിയാണ് സൻസദ് ആദർശ് ഗ്രാം യോജന ( ഹിന്ദി : सांसद आदर्श ग्राम योजना , ചുരുക്കെഴുത്ത് : SAANJHI) ലക്ഷ്യം
2019 മാർച്ചോടെ എല്ലാ എം.പി. മാരും അവരവരുടെ മണ്ഡലത്തിൽ മൂന്ന് ആദർശ് ഗ്രാമങ്ങൾ വികസിപ്പിച്ചെടുക്കുക എന്നതാണ് ഈ പദ്ധതിയുടെ ലക്ഷ്യം.
അതിൽ ഒരു ഗ്രാമം 2016 ഓടെ പൂർത്തീകരിക്കുകയും 2019 ന് ശേഷം പ്രതിവർഷം ഒരു ഗ്രാമം എന്ന നിരക്കിൽ 2024 ഓടെ അഞ്ച് ആദർശ് ഗ്രാമങ്ങൾ കൂടി വികസിപ്പിച്ചെടുക്കുക എന്നതാണ് ലക്ഷ്യം.
ആദർശ് ഗ്രാമം
വിവിധതലങ്ങളിലെ വികസനത്തിലൂടെ ഒരു ഗ്രാമത്തിനെ മാതൃകാഗ്രാമം അഥവാ ആദർശ് ഗ്രാമമാക്കി മാറ്റിയെടുക്കുക എന്നതാണ് ഈ പദ്ധതികൊണ്ട് ഉദ്ദേശിക്കുന്നത്.
കൃഷി , ആരോഗ്യം , വിദ്യാഭ്യാസം , മാലിന്യ നിർമാർജ്ജനം , പ്രകൃതി സംരക്ഷണം തുടങ്ങിയ മേഖലകളിലെ സംയോജിത വികസനത്തിലൂടെയാണ് ഇത് സാധ്യമാകുന്നത്.
അടിസ്ഥാനസൗകര്യ വികസനത്തിലുപരി പൗരന്മാരുടെ സഹകരണം, ദാരിദ്ര്യനിർമ്മാർജ്ജനം, ലൈംഗിക സമത്വം, സ്ത്രീകളെ ബഹുമാനിക്കൽ, സാമൂഹ്യനീതി, സാമൂഹ്യസേവനത്തിനുള്ള സന്നദ്ധത, ശുചിത്വം, സ്വാശ്രയത്വം, മികച്ച തദ്ദേശ സ്വയംഭരണം, പൊതിജീവിതത്തിൽ സുതാര്യതയും അഴിമിയില്ലായ്മയും എന്നിവയാണ് ഒരു ആദർശ് ഗ്രാമത്തിന്റെ മേന്മകൾ.
സൻഗേഡ്‌
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് സൻഗേഡ്‌.
സൻഗേഡ്‌ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് സൻഗേഡ്‌ ൽ 128 വീടുകൾ ഉണ്ട്.
ഇതിൽ 319 പുരുഷന്മാരും 304 സ്ത്രീകളും ഉൾപ്പെടുന്നു.
സൻഗേഡ്‌ ലെ സാക്ഷരതാ നിരക്ക് 75.6 ശതമാനമാണ്.
സൻഗേഡ്‌ ലെ 6 വയസ്സിനു താഴെയുള്ള കുട്ടികളുടെ എണ്ണം 62 ആണ്.
ഇത് സൻഗേഡ്‌ ലെ ആകെ ജനസംഖ്യയുടെ 9.95 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 313 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 173 പുരുഷന്മാരും 140 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 99.36 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 39.62 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
സൻഗേഡ്‌ ലെ 277  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 128 - - ജനസംഖ്യ 623 319 304 കുട്ടികൾ (0-6) 62 33 29 പട്ടികജാതി 277 137 140 പട്ടിക വർഗ്ഗം 0 0 0 സാക്ഷരത 75.6 % 54.35 % 45.65 % ആകെ ജോലിക്കാർ 313 173 140 ജീവിതവരുമാനമുള്ള ജോലിക്കാർ 311 173 138 താത്കാലിക തൊഴിലെടുക്കുന്നവർ 124 97 27 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
സർ ഗംഗാ റാം ആശുപത്രി
ഡൽഹിയിലെ രാജേന്ദ്ര നഗറിലുള്ള 675-കിടക്കകളുള്ള ഒരു മൾട്ടി സ്പെഷ്യാലിറ്റി സ്വകാര്യ ആശുപത്രിയാണ് സർ ഗംഗാ റാം ആശുപത്രി.
അത് എല്ലാ തെക്കുകിഴക്കൻ ഏഷ്യയുടെ വിവിധ ഭാഗങ്ങളിൽ നിന്നുമുള്ള രോഗികൾക്ക് സമഗ്രമായ മെഡിക്കൽ സേവനങ്ങൾ പ്രദാനം ചെയ്യുന്നു.
ആശുപത്രിയുടെ മിനിമൽ ആക്സസ് സർജറി വിഭാഗം അത്തരത്തിലുള്ള ദക്ഷിണേഷ്യയിലെ ആദ്യത്തെ ഡിപ്പാർട്ട്മെന്റ് ആണ്.
സിഖ് സാമ്രാജ്യ രാജകുടുംബത്തിലെ രണ്ട് അംഗങ്ങളുടെ ജനനത്തിൽ ഈ ആശുപത്രി സഹായിച്ചിട്ടുണ്ട്.